2000/255/EY: Komission päätös, tehty 28 päivänä maaliskuuta 2000, eräistä suojatoimenpiteistä afrikkalaista sikaruttoa vastaan Portugalissa tehdyn päätöksen 1999/789/EY muuttamisesta toisen kerran (tiedoksiannettu numerolla K(2000) 832) (ETA:n kannalta merkityksellinen teksti)



Virallinen lehti nro L 078 , 29/03/2000 s. 0035 - 0036



Komission päätös, tehty 28 päivänä maaliskuuta 2000, eräistä suojatoimenpiteistä afrikkalaista sikaruttoa vastaan Portugalissa tehdyn päätöksen 1999/789/EY muuttamisesta toisen kerran (tiedoksiannettu numerolla K(2000) 832) (ETA:n kannalta merkityksellinen teksti) (2000/255/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan 4 kohdan, ottaa huomioon eläinten terveyttä koskevista vaatimuksista yhteisön sisäisessä lihavalmisteiden kaupassa 22 päivänä tammikuuta 1980 annetun neuvoston direktiivin 80/215/ETY(4), sellaisena kuin se on viimeksi muutettuna direktiivillä 91/687/ETY(5), ja erityisesti sen 7 a artiklan 2 kohdan, sekä katsoo seuraavaa: (1) Portugalissa, Alentejon alueella, Almodovarin kunnassa todettiin afrikkalaisen sikaruton tautipesäke 15 päivänä marraskuuta 1999. (2) Komissio hyväksyi päätöksellä 1999/789/EY(6) tiettyjä taudintorjuntatoimenpiteitä taudin leviämisen estämiseksi. (3) Komissio muutti päätöksellä 2000/64/EY(7) päätöstä 1999/789/EY tilanteen kehittymisen huomioon ottamiseksi. (4) Komissio hyväksyi päätöksellä 2000/62/EY(8) Portugalin esittämän, afrikkalaisen sikaruton valvontaa koskevan suunnitelman, joka sisälsi lisää torjuntatoimenpiteitä. (5) Tilanteen suotuisan kehittymisen vuoksi komission päätöstä 1999/789/EY on muutettava toisen kerran. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/789/EY 2 artikla seuraavasti: " 2 artikla 1. Liitteessä mainituilla alueilla sijaitsevilta tiloilta lähtöisin olevia eläviä sikoja saa lähettää muille Portugalin alueille ainoastaan, jos - eläimet tulevat tilalta, jolle ei ole tuotu eläviä sikoja kolmeenkymmeneen päivään ennen kyseisten sikojen siirtoa liitteessä mainituilla alueilla sijaitsevilta tiloilta, - eläimille on tehty siirtämistä edeltävän serologisen testausohjelman mukainen koe kymmenen päivää ennen kuljetusta, eikä niillä ole todettu afrikkalaisen sikaruton vasta-aineita; kyseisen erän siirtämistä edeltävän serologisen testausohjelman luotettavuustason on oltava noin 95 prosenttia seropositiivisten eläinten havaitsemiseksi 5 prosentin esiintyvyydellä, - eläimille on tehty kliininen tutkimus alkuperätilalla enintään 24 tuntia ennen kuljetusta. Kaikki alkuperätilan siat ja asianomaiset pitopaikat on tutkittava. Eläimet on tunnistettava alkuperätilalla korvamerkeillä, jotta ne voidaan jäljittää takaisin alkuperätilalle, - eläimet on kuljetettu alkuperätilalta suoraan määränpäänä olevalle tilalle tai määränpäänä olevaan teurastamoon. Kuljetusvälineet on puhdistettava ja desinfioitava virallisesti hyväksytyllä desinfiointiaineella ennen lastausta ja välittömästi lastin purkamisen jälkeen. 2. Poiketen siitä, mitä 1 kohdan toisessa luetelmakohdassa säädetään, virkaeläinlääkäri voi päättää, että 1 kohdassa tarkoitettu siirtämistä edeltävä serologinen testaus tehdään teurassioille teurastuksen yhteydessä, jos aiemmista tämän päätöksen tai päätöksellä 2000/62/EY hyväksytyn valvontasuunnitelman mukaisesti alkuperätilalla tehdyistä serologisista tarkastuksista on saatu negatiiviset tulokset. 3. Lähetettäessä 1 kohdan mukaisesti eläviä sikoja muille Portugalin alueille eläinten mukana on oltava niiden kuljetuksen ajan määränpäänä olevalle tilalle tai määränpäänä olevaan teurastamoon virkaeläinlääkärin antama terveystodistus." 2 artikla Korvataan päätöksen 1999/789/EY 6 artiklassa ilmaisu "31 päivään maaliskuuta 2000" ilmaisulla "31 päivään toukokuuta 2000". 3 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle välittömästi. 4 artikla Tämä päätös on osoitettu kaikille jäsenvaltioille. Tehty Brysselissä 28 päivänä maaliskuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 47, 21.2.1980, s. 4. (5) EYVL L 377, 31.12.1991, s. 161. (6) EYVL L 310, 4.12.1999, s. 71. (7) EYVL L 22, 27.1.2000, s. 67. (8) EYVL L 22, 27.1.2000, s. 65.